KS Daily View วันที่ 3 มี.ค. 2565
3 มีนาคม 2565

KS Daily View 03.03.2022 >>> ตลาดหุ้นสหรัฐฯและยุโรปปรับขึ้น, OPEC+ มีมติการปรับเพิ่มกำลังการผลิตที่ 4 แสนบาร์เรล SET คาด 1700-1710 จุด หุ้นแนะนำ BANPU OSP
ตลาดต่างประเทศ : ตลาดหุ้นฝั่งประเทศพัฒนาแล้วปรับขึ้นในทิศทางเดียวกันเมื่อคืน ฝั่งสหรัฐ ดัชนี Dow Jones +1.79%, ดัชนี S&P500 +1.86% (หลักๆหนุนจาก Sector การเงิน +2.7%, พลังงาน +2.1%, Consumer discretionary +1.9% (Tesla +1.8%) ดัชนี Nasdaq +1.62% ฝั่งยุโรป ดัชนี CAC40 +1.59%, ดัชนี FTSE100 +1.36% ปัจจัยหนุนมาจากประธาน Fed Chair Powell แถลงต่อสภาคองเกรสว่าจะยังคงทำตามแผนการปรับขึ้นอัตราดอกเบี้ยนโยบายในเดือน มี.ค.65 เพื่อคุมเงินเฟ้อ แม้ปัจจุบันจะมีความขัดแย้งระหว่างรัสเซีย-ยูเครน สหรัฐและชาติตะวันตก ประกอบกับรายงานยอดการจ้างงานภาคเอกชนสหรัฐ เดือน ก.พ. ออกมา 4.75 แสนตำแหน่งใน สูงกว่าตลาดคาดที่ 3.78 แสนตำแหน่ง
หากอิงจาก WIRP หลัง Fed Chair Powel แถลงมีมุมมอง 1) Fed จะขึ้นอัตราดอกเบี้ย 25bps ในรอบ มีนาคม 2) มีโอกาสขึ้นอัตราดอกเบี้ย 50bps ในการประชุมรอบถัดไป คือ 3-4 พ.ค. 3) จะเรื่มแตะแผนลดงบดุล Balance sheet คาดเริ่มในรอบ มิถุนายน (เร็วกว่าแผนเดิม) และใช้เวลาทำ 3 ปี 4)คาดเงินเฟ้อจะ Peak ในปีนี้ และจะลงจาก demand cool off ซึ่งจะหนุนหุ้น Growth จะกลับมาเร็วขึ้น โดยรวมคาด Fed จะไม่ทำอะไร suprise ตลาด และการขึ้นดอกเบี้ย Fed จะไม่ทำให้กระทบภาคการจ้างงานและเศรษฐกิจสหรัฐ
ภาพส่วนใหญ่สอดคล้องกับมุมมองของ KS มีเพียงแผนการทำ QT ที่เร็วขึ้นจากที่เรามองประมาณ 1-2 เดือน ยัง คงมุมมองเชิงบวกต่อการลงทุนในตลาดหุ้นไทย 1H22 ให้น้ำหนัก 80:20 หุ้น Value : Growth โดยประเมินเป็น + ต่อกลุ่ม Finance , F&B , Health , Tourism
ส่วนผลการประชุม OPEC+ เมื่อคืนมีมติการปรับเพิ่มกำลังการผลิตที่ 4 แสนบาร์เรลต่อวัน ในเดือนเมษายน 2565 และคงมุมมอง Over Supply ตลาดน้ำมันในปี 2565 ส่วนรายงานต็อกน้ำมันดิบสหรัฐ โดยองค์กรข้อมูลด้านพลังงานรัฐบาลสหรัฐ (EIA) ออกมาลดลง 2.6 ล้านบาร์เรล สวนทางตลาดคาดจะเพิ่มขึน 2.3 ล้านบาร์เรล ประกอบกับความตึงเครียดทางการเมืองระหว่างประเทศ แม้จะไม่มีการคว่ำบาตรโดยตรงต่อภาคพลังงานของรัสเซีย โดยรวมเป็นปัจจัยหนุนราคาสินค้าโภคภัณฑ์ปรับขึ้นแรงทั้งราคาน้ำมันดิบ อิง Brent ขึ้นราว 8%dod ล่าสุดอยู่ที่ 114 เหรียญ ฯลฯ ถ่านหินขึ้นราว 46%dod บวกต่อหุ้นพลังงานวันนี้ PTTEP, BANPU, BCP
ตลาดภายในประเทศ: นายกสมาคมไก่ไทย จี้รัฐบาล เร่งช่วยเหลือวัตถุดิบอาหารสัตว์ ถ้ารัฐไม่สามารถควบคุมราคาวัตถุดิบจากผลกระทบของสถานการณ์ยูเครน ก็ควรปล่อยให้ราคาไก่และไก่ไข่เป็นไปตามกลไกที่ควรจะเป็น มองอาจมีแรงเก็งกำไรในหุ้นปศุสัตว์ในประเทศ บวกต่อ CPF, TFG, GFPT
มุมมองตลาดหุ้น SET คาด 1700-1710 หุ้นแนะนำ BANPU OSP
Top pick: BANPU (ราคาพื้นฐาน 12.00 บาท). เราคาดว่ากำไรสุทธิปี 65 จะเพิ่มขึ้นเป็น 1.96 หมื่นล้านบาท จากราคาถ่านหินและก๊าซที่ทรงตัวในระดับสูง กำไรพิเศษจากการขาย Sunseap และการขาดทุนจาก hedging ที่น้อยลง นอกจากนี้เราคาดว่ากิจกรรมทางการผลิตของจีนที่ฟื้นตัวจะช่วยหนุนราคาถ่านหินให้ทรงตัวในระดับสูง ทั้งนี้ sensitivity ของเราประมาณการขึ้นราคาถ่านหิน 10 เหรียญจะเป็นบวกต่อกำไรปี 65 ของบริษัทประมาณ 3,800 ล้านบาทหรือ 18%.
OSP (ราคาพื้นฐาน 40.50 บาท). คาดกำไรปี 2565 จะเติบโตขึ้น 8% YoY จากยอดขายที่ดีขึ้นหนุนจากตลาดในประเทศ คาดยอดขายในต่างประเทศที่ขยายตัวขึ้นจะช่วยเพิ่ม upside เราชอบ OSP จากมูลค่าหุ้นที่ไม่แพง การขยายตลาดอย่างต่อเนื่องและ upside จากราคาขายที่สูงขึ้น.
รายงานตัวเลขเศรษฐกิจ
วันพฤหัสฯ ติดตาม ตัวเลข Caixin Service PMI คาด 52 จุด (+1.1% MoM) ตัวเลข Markrit Services PMI ของยูโรโซน เดือน ก.พ. คาด 55.8 จุด (+9.2% MoM) ตัวเลข Unemployment ของยูโรโซน เดือน ม.ค. คาด 7% (ทรงตัว MoM) ต่ำสุดเป็นประวัติการณ์ ตัวเลข ISM Non-manufacturing PMI ของสหรัฐฯ เดือน ก.พ. คาด 61 จุด (+1.8% MoM) และถ้อยแถลงของ Fed Chair Powell
วันศุกร์ ติดตาม ตัวเลข Non-farm pay roll ของสหรัฐฯ เดือน ก.พ. คาด +4.5 แสนตำแหน่ง อัตราการว่างงานของสหรัฐฯ เดือน ก.พ. คาด 3.9% และตัวเลขค่าจ้างรายชั่วโมงของสหรัฐฯ เดือน ก.พ. คาด +0.5% MoM และ +5.8% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp